Cristl Moroder Levigi

Cristl Moroder,   (* 11 de agost 1892 a Urtijëi; †18 de dezëmber 1968 Mont de Sëuc) fova n scultëur a Urtijëi.
 Biografia 
Ël ie nasciù tla cësa Plan de Mureda. Si loma fova Theresia („Tresl“) Sotriffer dl Cecer y si pere Alois („Levìgi“) Moroder ferlëigher dla firma "Gebrüder Moroder" dic i nueves a Urtijëi. A si pere dijovun Levigi ajache l fova stat giut da si parënc a Ancona.

Ël fova l jurman de Rudolf Moroder y ie nce stat si lerner tla berstot dla cësa Lenert ulache l à laurà per n valgun ani.

Do  che l se ova maridà l ann 1921 cun Caterina Stuflesser de Levisc di Còi, al metù su si berstot tla cësa Gianmatie, che l à pona spustà tl tublà dla cësa Mureda, ulache l ie stat duta si vita. Ël ziplova dant al dut sanc per la dliejes che l vendova nstës.

Si mutons ie stac Cristian, preve, Emma, Robert, Eduard, y Rita. 

Do che si fëna fova morta l'ann 1943, se al maridà cun Adelheid Runggaldier da Passua l ann 1950.

L ann 1915 fovel tla viëra bonamënter tla Dolomites pra l "K. u. K. Festungsartilleriebataillon No. 1 Marschkompagnie No. 2. ,Feld Art. Bozen, 2 Marschk." che sunova l "Flügelhorn". Te na lëtra a si jurman Franzl Moroder jun. se damandl che l ti mande n valguna partituresFranz Moroder da Costa: Lëtra scrita ai prim d’agost dl 1915 a mi pere, da si jurman Christl Moroder de Levigi. Calënder de Gherdëina 2013, pl. 125-126. .

Mort iel tla età de 76 ani ai 17 de agost 1968 te na desgrazia sbriscian y tuman seura I crëp ju sal Hartl.
 Ncëries 
Bele l'ann 1907 fovel pra la mujiga che sunova l "Flügelhorn".
A fé l capelmeister dla mujiga al scumencià dal 1913 al 1914 y ti ani do la prima gran viëra, doche Luis Trenker sen fova jit y Leo Delago ova messù dé ju per l gran lëur che l ova te scola, dal 1919 fina l ann 1939 Johann Moroder: La Mujiga d’Urtijëi.Calënder de Gherdëina 1955, pl. 63-67..

Pra l cor de dlieja iel stat dirighënt dal 1920 al ann 1963.
L ann 1967 iel mo stat dirighënt tla Cësa di Ladins cun l
Orchester de Gherdëina. 

L ie nce stat cumponist de doi marces Gruß aus den Dolomiten y Ortisei.
 Notes 

 Bibliografia 
 S.D. (Stefan Demetz): N memoria de bera Cristl Moroder de Levigi †.Calënder de Gherdëina 1969, pl. 48-51.
 Leo Crepaz: Bera Cristl de Levigi do 10 ani ch’l se n ie.  Calënder de Gherdëina 1979, pl. 136-138.
 Vinzenz Mussner: Móstri scultëures de Urtijëi che à ziplà de bela scultures y che à nsenià ju lernri. Calënder de Gherdëina 1981, pl.105 (2 scultures).
 Theodor Rifesser: ‘’100 ani Cor y Urchestra de dlieja Urtijëi’’. Cor de dlieja de Urtijëi, Urtijëi 2025, pl. 27-28, 49,59, 69.

Categoria:Uem
Categoria:Persones de Gherdëina
Categoria:Persona ladina
Categoria:Artist
Categoria:Scultëures de Gherdëina
Categoria:Persona de Urtijëi‎